**Nr. 16415/12.10.2021**

**Comunicat de presă**

La nivelul Inspectoratului Teritorial de Muncă Mureș, în cursul lunii septembrie 2021, au fost efectuate 64 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 24 persoane care prestau activitate fără a avea încheiat contract individual de muncă, anterior începerii activității și 1 persoană care presta munca nedeclarată. S-au aplicat sancțiuni contravenționale pentru 50 agenți economici, din care 13 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 71 de sancţiuni contravenţionale, din care 39 avertismente şi 32 amenzi în cuantum de 556.800 lei și s-au dispus 200 de măsuri obligatorii, pentru deficienţele constatate.

În perioada 30.08.2021 – 02.09.2021 s-a desfășurat Campania Națională pentru identificarea cazurilor de muncă nedeclarată la angajatorii care îşi desfăşoară activitatea în domeniul fabricării produselor de brutărie și a produselor făinoase. Au fost efectuate 6 controale. În urma controalelor efectuate a fost identificată o persoană care presta activitate fără a avea încheiat contract individual de muncă, anterior începerii activității. A fost sancționat pentru utilizarea muncii nedeclarate un agent economic. Cu ocazia acestor verificări inspectorii de muncă au aplicat 3 sancţiuni contravenţionale, o amendă în cuantum de 20.000 lei si 2 avertismente scrise.

În perioada 06 -09.09.2021 s-a desfășurat Campania Națională pentru identificarea cazurilor de muncă nedeclarată la angajatorii care îşi desfăşoară activitatea în domeniul întretinerea si repararea autovehiculelor. Au fost efectuate 8 controale. În urma controalelor efectuate au fost identificate 2 persoane care prestau activitate fără a avea încheiat contract individual de muncă, anterior începerii activității. A fost sancționat pentru utilizarea muncii nedeclarate un agent economic. Cu ocazia acestor verificări inspectorii de muncă au aplicat 7 sancţiuni contravenţionale, 2 amenzi în cuantum de 21.500 lei și s-au dispus 15 măsuri obligatorii, pentru deficienţele constatate.

În perioada 13 - 17.09.2021 s-a desfășurat Campania Națională pentru identificarea cazurilor de muncă nedeclarată la angajatorii care îşi desfăşoară activitatea în domeniul lucrarilor de constructii. Au fost efectuate 9 controale. În urma controalelor efectuate au fost identificate 7 persoane care prestau activitate fără a avea încheiat contract individual de muncă, anterior începerii activității, o persoana care presta activitatea fără a avea contractul individual de muncă transmis în registrul de evidență salariaților și o persoană care presta activitate în perioada în care avea contractul individual de muncă suspendat. Au fost sancționați pentru utilizarea muncii nedeclarate 5 agenți economici. Cu ocazia acestor verificări inspectorii de muncă au aplicat 14 sancţiuni contravenţionale, 8 amenzi în cuantum de 183.000 lei și s-au dispus 28 măsuri obligatorii, pentru deficienţele constatate.

În perioada 20 – 24.09.2021 s-a desfășurat Campania Națională privind verificarea modului de respectare de către beneficiari a prevederilor L. 52/2011 privind exercitarea unor activități cu caracter ocazional desfășurate de zilieri Au fost efectuate 3 controale. În urma controalelor efectuate a fost sancționat un beneficiar. Cu ocazia acestor verificări inspectorii de muncă au aplicat o sancţiune contravenţională, un avertisment scris și s-au dispus 2 măsuri obligatorii, pentru deficienţele constatate.

Inspector șef

 Eva Man

 Inspectoratul Teritorial de Muncă Mureș

Adela DURAC